ਭਾਰਤ-ਆਸਟਰੇਲੀਆ ਕ੍ਰਿਕਟ ਮੈਚ: ਸ਼ੁਭਮਨ ਗਿੱਲ ਤੇ ਰਿਸ਼ਭ ਪੰਤ ਦੇ ਬੱਲੇ 'ਤੇ ਭਾਰਤ ਦੀ ਬੱਲੇ-ਬੱਲੇ, ਆਸਟਰੇਲੀਆ 'ਤੇ ਇਤਿਹਾਸਕ ਜਿੱਤ
ਆਸਟਰੇਲੀਆ ਬਨਾਮ ਭਾਰਤ (ਬ੍ਰਿਸਬੇਨ) ਚੌਥਾ ਟੈਸਟ ਮੈਚ ਭਾਰਤ ਨੇ ਤਿੰਨ ਵਿਕਟਾਂ ਨਾਲ ਜਿੱਤਿਆ। 

ਆਸਟਰੇਲੀਆ 369 ਅਤੇ 294 ਦੌੜਾਂ 

ਭਾਰਤ 336 ਅਤੇ ਸੱਤ ਵਿਕੇਟ 'ਤੇ 329 ਦੌੜਾਂ

ਸ਼ੁਭਮਨ ਗਿੱਲ, ਰਿਸ਼ਭ ਪੰਤ ਅਥੇ ਚੇਤੇਸ਼ਵਰ ਪੁਜਾਰਾ ਦੀ ਸ਼ਾਂਤ ਅਤੇ ਜ਼ਿੰਮੇਵਾਰੀ ਵਾਲੀ ਪਾਰੀ ਕਾਰਨ ਭਾਰਤ ਨੇ ਬ੍ਰਿਸਬੇਨ ਦੇ ਚੌਥੇ ਟੈਸਟ 'ਚ ਮੇਜ਼ਬਾਨ ਆਸਟਰੇਲੀਆ ਖ਼ਿਲਾਫ਼ ਯਾਦਗਾਰ ਜਿੱਤ ਹਾਸਿਲ ਕੀਤੀ ਹੈ।

ਇਸ ਦੇ ਨਾਲ ਹੀ ਚਾਰ ਟੈਸਟ ਮੈਚਾਂ ਦੀ ਸੀਰੀਜ਼ ਭਾਰਤ ਨੇ 2-1 ਦੇ ਨਾਲ ਜਿੱਤ ਲਈ ਹੈ ਅਤੇ ਬਾਰਡਰ-ਗਾਵਸਕਰ ਟਰੌਫ਼ੀ ਉੱਤੇ ਭਾਰਤ ਦੀ ਟੀਮ ਨੇ ਕਬਜ਼ਾ ਕਰ ਲਿਆ ਹੈ।
ਬ੍ਰਿਸਬੇਨ ਵਿੱਚ ਹੋਏ ਚੌਥੇ ਟੈਸਟ ਮੈਚ ਵਿੱਚ ਭਾਰਤ ਨੂੰ ਜਿੱਤ ਲਈ 328 ਦੌੜਾਂ ਦਾ ਟੀਚਾ ਮਿਲਿਆ ਸੀ, ਜਿਸ ਨੂੰ ਭਾਰਤ ਨੇ ਪੂਰਾ ਕਰ ਲਿਆ।
ਭਾਰਤ ਦੀ ਪਾਰੀ ਦੇ ਹੀਰੋ ਰਿਸ਼ਭ ਪੰਤ, ਜਿਨ੍ਹਾਂ ਨੇ ਆਖ਼ਰੀ ਵੇਲੇ ਤੱਕ ਮੋਰਚਾ ਸਾਂਭ ਕੇ ਰੱਖਿਆ।